Goosen op no. 10 vir BullsJohan Goosen op pad na ’n drie. Foto: GB Jordaan. Johan Goosen sal môreaand die no. 10-trui vir die Bulls dra wanneer die Pretorianers teen Connacht op Loftus Versfeld speel. Die 30-jarige agterspeler was vir ŉ geruime tyd op die krukkelys en hy het verlede week gesukkel om weer sy voete op heelagter teen Edinburgh te vind. Tog het hy vóór sy ontydige besering gewys waarom hy as een van die voorste losskakels ter wêreld gereken word. Sedert hy Montpellier vir Pretoria verruil het, was hy die aanvallende taktiese meester wat vir daardie tikkie ekstra vonk in die Bulls se agterlyn gesorg het. Met die Springbokke wat deesdae sukkel om met ŉ Plan B in ŉ wedstryd vorendag te kom, sal Jacques Nienaber en Kie hoop dat die Bulls vir Goosen in watte toedraai. Dalk is hy die antwoord op die Bokke se losskakel-kopseer. Dan vorm opwindende spelers soos Kurt-Lee Arendse, Canan Moodie, S’bu Nkosi en Cornal Hendricks ŉ baie sterk agterlyn, terwyl Elrigh Louw, Marco van Staden en Marcell Coetzee ŉ lostrio is wat vir niemand sal terugstaan nie. Die wedstryd begin môre om 18:30 en die wedstryd sal regstreeks op SuperSport uitgesaai word. Bulls: Kurt-Lee Arendse (heelagter), Canan Moodie (regtervleuel), Cornal Hendricks (buitesenter), David Kriel (binnesenter), S’bu Nkosi (linkervleuel), Johan Goosen (losskakel), Zak Burger (skrumskakel), Elrigh Louw (agtsteman), Marco van Staden (flank), Marcell Coetzee (flank en kaptein), Ruan Nortjé (slot), Walt Steenkamp (slot), Francois Klopper (stut), Johan Grobbelaar (haker) en Gerhard Steenekamp (stut). Plaasvervangers: Jan-Hendrik Wessels, Simphiwe Matanzima, Mornay Smith, Janko Swanepoel, Reinhardt Ludwig, Embrose Papier, Chris Smith en Lionel Mapoe. ???? TEAM ANNOUNCEMENT ???? Here is YOUR Vodacom Bulls team to take on @connachtrugby tomorrow evening at Loftus ???? Witness the return of Kurt-Lee and Canan ????Tickets from just R25 ???? After Party at Castle Corner ???? ???? Tickets here: https://t.co/vMAS9poZ2y@Vodacom #URC pic.twitter.com/8fzVAT15U6 — Official Blue Bulls (@BlueBullsRugby) September 29, 2022